text: Rosenkålssuppe.
  En rigelig portion rosenkål, omtrent 1 Pd., koges i rundeligt vand, som først må koge med salt og et lille stykke soda, før kålen kommes i, da den grønne kål derved bevarer sin farve; når kålen er mør, hældet vandet fra. Omtrent ¼ Pd. (25 O.) magert røget flæsk skæres i terninger, dette svitses med et godt stykke smør, et par spiseskefulde mel og en halv snes ituskårne rødløg, samt en snes peberkorn; det spædes lidt efter lidt med bouillon, den kogte kål udtværes og kommes i, det hele får et opkog, og gnides igennem en sigte. Det sættes på ilden igen, og når det netop koger, serveres det. Spises med bagt eller ristet brød, eller med kogte kødboller. Omtrent til 4 personer.